OpenLLM-France/wikimedia huggingface dataset:
# Parcs Nacionals d'Espanya

El conjunt dels Parcs Nacionals d'Espanya integren la Xarxa Estatal de Parcs Nacionals i estan gestionats per l'organisme autònom Parques Nacionales i la Comunitat Autònoma on estiga ubicat.
La declaració d'una zona natural poc transformada per l'activitat antròpica requereix que siga susceptible declarada per Llei a les Corts Generals i que la seua conservació siga declarada d'interés general de la Nació.
La gestió està dividida entre Parques Nacionales i la Comunitat Autònoma i la xarxa en sí està gestionada pel Ministeri de Medi Ambient a través de Parques Nacionales.
Cada parc nacional compta amb un director-conservador, qui està assistit per personal especialitzat en conservació, ús públic, obres i manteniment, vigilància i administració. La participació pública i institucional es fa al seu patronat, amb membres que representen les administracions públiques, els propietaris dels terrenys de dins del parc, les entitats científiques, les associacions nacionals i regionals per la conservació de la naturalesa i els col·lectius de la societat amb interessos al parc nacional.

## Llista dels parcs nacionals espanyols

Hi ha deu parcs nacionals: cinc peninsulars i cinc insulars.
| Nom del parc nacional | Ubicació |
| Parc Nacional de Picos de Europa | Oviedo |
| Parc Nacional d'Ordesa i Mont Perdut | Huesca |
| Parc Nacional de Tablas de Daimiel | Ciudad Real |
| Parc Nacional de Cabañeros | Toledo i Ciudad Real |
| Parc Nacional de Doñana | Huelva i Sevilla |
| Parc Nacional del Teide | Tenerife |
| Parc Nacional de la Caldera de Taburiente | Tenerife |
| Parc Nacional de Timanfaya | Lanzarote |
| Parc Nacional de Garajonay | Tenerife |
| Parc Nacional Maritimoterrestre de l'Arxipèlag de Cabrera | Palma |

## Referències

* 1 2 3 4 5 Pérez de Lama, 1998, p. 270.
* 1 2 3 Pérez de Lama, 1998, p. 271.

## Bibliografia

Pérez de Lama, Ernesto (dir.). Manual del Estado Español 1999. Madrid: LAMA, 1998. ISBN 84-930048-0-4.
# Katarzyna Pełczyńska-Nałęcz

Katarzyna Pełczyńska-Nałęcz (Varsòvia, 26 d'octubre 1970) és una sociòloga, politòloga i diplomàtica polonesa, ambaixadora de Polònia a Rússia entre 2014 i 2016, succeint a Wojciech Zajączkowski en el càrrec. Esdevingué la primera dona ambaixadora de Polònia a Moscou des de l'establiment de relacions russes-poloneses entre el Regne de Polònia i el Gran Ducat de Moscou al segle xvi. Anteriorment, exercí de sots-secretària al Ministeri d'Afers Estrangers polonès.

## Trajectòria

L'any 1994 es graduà en Sociologia a l'Institut de Sociologia de la Universitat de Varsòvia. Després treballà a l'Institut de Filosofia i Sociologia de l'Acadèmia Polonesa de Ciències, en la que l'any 1999 defensà el seu doctorat. Més tard esdevingué sots-directora del Centre d'Estudis Orientals i cap del seu departament rus, treballant-hi entre 1992 i 1995 i, més tard, entre 1999 i 2012. Posteriorment, treballà de sots-secretària estatal al Ministeri d'Afers Exteriors de Polònia entre el gener de 2012 i el juliol de 2014.
En una entrevista a una agència de notícies russa, digué que el retorn de les restes de l'avió presidencial polonès que xocà el 2010 seria «d'importància simbòlica per a Polònia».
Pel que fa a competències lingüístiques, parla anglès i rus. Està casada i té tres fills.

## Referències

* ↑ «Poland's new ambassadors to Russia and the UN» (en anglès). Ministeri d'Afers Estrangers de Polònia, 14-08-2014. [Consulta: 15 agost 2014].
* 1 2 «Deputy Minister of Foreign Affairs will become a new Polish ambassador to Russia» (en anglès). EU-Russia Civil Society Forum. Arxivat de l'original el 2014-08-19. [Consulta: 15 agost 2014].
* ↑ «Katarzyna Pełczyńska-Nałęcz Podsekretarzem Stanu w MSZ» (en polonès). MSZ.gov.pl. Arxivat de l'original el 2012-08-05. [Consulta: 12 octubre 2019].
* ↑ «Leszek Soczewica podsekretarzem stanu w MSZ» (en polonès). MSZ.gov.pl. [Consulta: 12 octubre 2019].
* ↑ «New ambassador calls for speedy return of Smolensk plane wreck» (en anglès). Thenews.pl, 13-08-2014. [Consulta: 15 agost 2014].
* 1 2 «Посол». Ambaixada de Polònia a Rússia. [Consulta: 17 octubre 2014].
# Renault R202

El Renault R202 és el monoplaça que l'escuderia Renault va utilitzar durant la temporada 2002 de Fórmula 1. Va ser pilotat per Jarno Trulli i Jenson Button.
El monoplaça marca el retorn de l'escuderia per la categoria, després d'adquirir l'equip Benetton Formula.
El pilot Jenson Button va finalitzar la temporada en setè lloc amb catorze punts, mentre que Jarno Trulli ho va fer en novè lloc, amb nou punts.

## Resultats complets

| Any | Xassis | Motor | Neumàtics | Pilots | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Punts | Posició final |
| 2002 | Renault R202 | Renault RS22 V10 | M | | AUS | MYS | BRA | SMR | ESP | AUT | MON | CAN | EUR | GBR | FRA | GER | HUN | BEL | ITA | USA | JPN | 23 | 4t. |
| 2002 | Renault R202 | Renault RS22 V10 | M | Jarno Trulli | Ret | Ret | Ret | 9 | 10 | Ret | 4 | 6 | 8 | Ret | Ret | Ret | 8 | Ret | 4 | 5 | Ret | 23 | 4t. |
| 2002 | Renault R202 | Renault RS22 V10 | M | Jenson Button | Ret | 4 | 4 | 5 | 12 | 7 | Ret | 15 | 5 | 12 | 6 | Ret | Ret | Ret | 5 | 8 | 6 | 23 | 4t. |

## Referències

* ↑ País, Ediciones El «Benetton vende a Renault su escudería de F-1 por 20.000 millones» (en castellà). El País [Madrid], 17-03-2000. ISSN: 1134-6582.
* ↑ «Renault R202 • STATS F1». [Consulta: 20 juny 2019].

## Enllaços externs

* Renault R202 en f1technical.net
# Zibo

Zibo (xinès: 淄博; pinyin: Zibo) és una ciutat-prefectura a la regió central de la província de Shandong, a la República Popular de la Xina. Limita amb la capital provincial Jinan a l'oest, Tai'an al sud-oest, Linyi al sud, Weifang a l'est, Dongying al nord-est i Binzhou al nord.
Ubicada a la meitat de la província de Shandong, la ciutat de Zibo és un important punt de transport i comerç.

## Administració

La ciutat Prefectura de Zibo es divideix en 5 districtes, 1 ciutat municipal i 3 comtats.
* Districte Zhangdian (张店 区)
* Districte Zichuan (淄川 区)
* Districte Boshan (博山区)
* Districte Linzi (临淄 区)
* Districte Zhoucun (周村 区)
* Ciutat Zibo (淄博 市)
* Comtat Huantai (桓台 县)
* Comtat Gaoqing (高 青县)
* Comtat Yiyuan (沂源县)

## Referències

* ↑ "15 out of top 20 cities which enjoy the fastest economic growth are in China",, Sohu news, Guangzhou Daily Aug.12,08.

## Enllaços externs

* Mapa de Zibo
* Web oficial del govern de Zibo Arxivat 2008-04-26 a Wayback Machine.
# L'elefanta del mag

L'elefanta del mag (títol original en anglès, The Magician's Elephant) és una pel·lícula fantàstica animada per ordinador dirigida per Wendy Rogers, escrita per Martin Hynes i produïda per Julia Pistor. Es tracta d'una producció estatunidenca i australiana. Basada en la novel·la homònima del 2009 de Kate DiCamillo, està animada per Animal Logic i va ser distribuïda per Netflix el 17 de març de 2023. S'ha doblat i subtitulat al català.
La pel·lícula original en anglès compta amb les veus de Noah Jupe, Mandy Patinkin, Natasia Demetriou, Benedict Wong, Miranda Richardson i Aasif Mandvi.

## Sinopsi

En Peter està buscant la seva germana perduda, l'Adele. Un endeví li diu que trobi un mag amb una elefanta.

## Producció

El 17 d'agost de 2009, 20th Century Fox va anunciar que Martin Hynes adaptaria una novel·la titulada The Magician's Elephant, que encara no s'havia estrenat, a un llargmetratge. En aquest mateix anunci, Julia Pistor també va ser confirmada com a productora de la pel·lícula. El 15 de desembre de 2020, després de caure en un development hell durant uns quants anys, es va anunciar que Pistor havia portat la propietat a Netflix, que va adquirir els drets de la pel·lícula del llibre i el guió per desenvolupar el llargmetratge d'animació, amb Animal Logic treballant en l'animació. En el mateix anunci, Noah Jupe, Benedict Wong, Pixie Davies, Sian Clifford, Brian Tyree Henry, Mandy Patinkin, Miranda Richardson, Natasia Demetriou, Kirby Howell-Baptiste, i Dawn French van ser elegits per protagonitzar la pel·lícula.

## Referències

* ↑ «Netflix 2023 Film Slate Unveiled: Luther: The Fallen Sun, The Mother, Extraction 2, Heart Of Stone, The Killer, Rebel Moon & Others Get Premiere Dates». Penske Media Corporation, 18-01-2023.
* ↑ «L’elefanta del mag». Goita què fan, ara!. [Consulta: 18 març 2023].
* ↑ Giardina, Carolyn. «The Magician's Elephant Animated Feature In the Works at Netflix», 15-12-2020. Arxivat de l'original el 15 desembre 2020. [Consulta: 15 desembre 2020].
* ↑ Error: hi ha arxiuurl o arxiudata, però calen tots dos paràmetres.McNary, Dave. «[Dave McNary Noah Jupe, Pixie Davies, Sian Clifford Board Animated Film Magician's Elephant for Netflix]». Variety, 15-12-2020. [Consulta: 15 desembre 2020].
* ↑ Sciretta, Peter. «Martin Hynes to Direct The Magician's Elephant». /Film, 17-08-2009. Arxivat de l'original el 15 desembre 2020. [Consulta: 15 desembre 2020].
* ↑ McNary, Dave. «Fox rides Elephant». Variety, 17-08-2009. Arxivat de l'original el 15 desembre 2020. [Consulta: 15 desembre 2020].
* ↑ Wiseman, Andreas. «Noah Jupe, Benedict Wong, Pixie Davies, Sian Clifford, Brian Tyree Henry & Mandy Patinkin Among All-Star Voice Cast For Netflix Animation The Magician's Elephant». Deadline Hollywood, 15-12-2020. Arxivat de l'original el 15 desembre 2020. [Consulta: 15 desembre 2020].

## Enllaços externs

* Tràiler en català
# Reial Acadèmia de Belles Arts de Dinamarca

La Reial Acadèmia de Belles Arts de Dinamarca (danès: Det Kongelige Danske Kunstakademi) es va fundar el 31 de març de 1754 en forma de regal pel rei Frederic V de Dinamarca, amb motiu del seu 31è aniversari. Johann Friedrich Struensee presentà un nou model d'acadèmia.
Encara es troba a la seva seu originària, el Palau de Charlottenborg, situat a Kongens Nytorv a Copenhaguen.
L'any 2015 tenia 2.000 estudiants
Aquesta acadèmia és la més antiga i de més renom entre les d'estudis superiors a Dinamarca.
S'estudien les arts creeatives de pintura, escultura, arquitectura, grafisme, fotografia, video, etc.
Està administrada pel Ministeri de Cultura de Dinamarca.

## Institucions

* Kunstakademiets Billedkunstskoler, Escola d'Arts Visuals
* Kunstakademiets Arkitektskole, Escola d'Arquitectura
* Kunstakademiets Designskole, Escola de Disseny
* Kunstakademiets Konservatorskole, Escola de Conservació
* Det Kongelige Akademi for de Skønne Kunster

## Premis (Medalles)

* C. F. Hansen
* Thorvaldsen
* Eckersberg
* Thorvald Bindesbøll
* N. L. Høyen

## Galeria

* Visita de Gustau III a l'Acadèmia, 1780 (Martin)
* Classe cap a 1824 (Lorentzen)
* Classe el 1826 (Bendz)
* Col·lecció, 1843 (Exner)
* Estudi de Thorvaldsen pintat per Johan Vilhelm Gertner (1836)

## Notes i referències

* ↑ «Højbro Plads». Golden Days. Arxivat de l'original el 2011-07-19. [Consulta: 21 juliol 2010].

## Enllaços externs

* Det Kongelige Danske Kunstakademi
* Kunstakademiets Arkitektskole Arxivat 1998-12-12 a Wayback Machine.
* Det Jyske Kunstakademi
* Det Fynske Kunstakademi
* Top 10' World's best Architecture Universities / Schools Arxivat 2013-02-16 at Archive.is
# Hidroxilel·lestadita

La hidroxilel·lestadita és un mineral de la classe dels silicats, que pertany al grup de l'el·lestadita. Rep el nom en al·lusió a la seva composició, sent l'anàleg amb hidroxil dominant de la fluorel·lestadita. Antigament era coneguda també amb el nom d'el·lestadita-(OH).

## Característiques

La hidroxilel·lestadita és un silicat de fórmula química Ca₅(SiO₄)$_{1,5}$(SO₄)$_{1,5}$(OH). Cristal·litza en el sistema monoclínic. La seva duresa a l'escala de Mohs és 4,5. El sulfat pot ser substituït per carbonat, almenys en part, per donar pas a una espècie encara sense definir, sempre que es compleixi la norma del 50%.
Segons la classificació de Nickel-Strunz, la hidroxilel·lestadita pertany a «9.AH - Nesosilicats amb CO₃, SO₄, PO₄, etc.» juntament amb els següents minerals: iimoriïta-(Y), tundrita-(Ce), tundrita-(Nd), spurrita, ternesita, britholita-(Ce), britholita-(Y), el·lestadita-(Cl), fluorbritholita-(Ce), fluorel·lestadita, mattheddleïta, tritomita-(Ce), tritomita-(Y), fluorcalciobritholita i fluorbritholita-(Y).

## Formació i jaciments

Es troba en venes de pegmatites, en skarns i en dipòsits pirometamòrfics. Va ser descoberta al districte miner de Chichibu, a Nakatsugawa, a la ciutat de Chichibu de la Prefectura de Saitama, a la Regió de Kanto (Japó).

## Referències

* ↑ «Hydroxylellestadite» (en anglès). Mindat. [Consulta: 20 octubre 2017].
# El Puig de Sant Salvador

El Puig de Sant Salvador és una masoveria d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular, que consta de planta baixa i pis amb murs de pedra irregular i morter, coberta amb una teulada a doble vessant orientada a la façana principal. Les façanes mantenen part de l'arrebossat, la porta d'entrada és adovellada i les finestres tenen llinda, brancals i ampits de pedra picada. Al lateral esquerra de la façana hi ha adossades les restes del que va ser una antiga cort de bestiar.

## Història

El Puig de Sant Salvador és una masoveria del Mas Vilaroger.
El fogatge fet a Oristà el 1553, conservat a l'arxiu de la Corona d'Aragó, conté un llistat de noms que es poden identificar amb algunes de les masies del terme. Entre ells s'anomena a Luy Solà que està la Puig de Sant Salvador.

## Referències

* 1 2 3 «El Puig de Sant Salvador». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Parcoul

Parcoul és un municipi francès, situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 474 | 432 | 421 | 377 | 363 | 411 | 355 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995- | Jean-Jacques Gendreau | Divers gauche |
# Katarzyna Pawłowska

Katarzyna Pawłowska (Przygodzice, Gran Polònia, 16 d'agost de 1989) és una ciclista polonesa que combina la carretera amb la pista. En el seu palmarès destaquen els dos Campionats del món en Scratch i un en Puntuació. Actualment milita a l'equip Boels-Dolmans.

## Palmarès en pista

* 2012
** Campiona del món en Scratch
* 2013
** Campiona del món en Scratch
** Campiona de Polònia en Persecució
** Campiona de Polònia en Òmnium
* 2015
** Campiona d'Europa en Puntuació
* 2016
** Campiona del Món en Puntuació

### Resultats a la Copa del Món en pista

* 2012-2013
** 1a a la Classificació general i a la prova d'Aguascalientes, en Persecució
** 1a a la Classificació general i a la prova d'Aguascalientes, en Puntuació
* 2013-2014
** 1a a Guadalajara, en Òmnium

## Palmarès en ruta

* 2012
** Campiona de Polònia en ruta
* 2013
** Campiona de Polònia en contrarellotge
** 1a al Tour féminin en Limousin i vencedora de 2 etapes
** Vencedor d'una etapa al Tour de Bretanya
* 2016
** 1a a l'Open de Suède Vårgårda TTT
** Vencedor de 2 etapes al Tour de l'Ardecha
* 2017
** Campiona de Polònia en contrarellotge
** Vencedor de 2 etapes al Tour de l'Ardecha

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Zibees

Zibees o Zipees (en llatí Zibeas o Zipeas, en grec antic Ζιβοίτης o Ζιποίτης) fou rei de Bitínia, fill de Zipetes.
Es va revoltar contra el seu germà gran Nicomedes I probablement l'any 278 aC i el rei va cridar en el seu ajut als gals que havien envaït Grècia i que van acabar establint-se a Frígia amb el nom de gàlates. Amb l'ajut dels gals, Nicomedes va poder vèncer al seu germà l'any 277 aC, que s'havia apoderat d'una part considerable de Bitínia, segons diu Titus Livi.
El seu nom es troba escrit de diverses formes, Zipetes, Zibetes i Tibetes (Zipoetes, Ziboetes i Tiboetes).

## Referències

* ↑ 2.Ziboetes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1329
# LNL

LNL té els següents significats:
* Luar na lubre, grup de música folk de Galícia
* Llei de normalització lingüística de Catalunya, llei que regula la normalització lingüística del català a Catalunya
* Llei de Normalització Lingüística de les Illes Balears, llei que regula la normalització lingüística del català a les Illes Balears
* Llei de normalització lingüística de Galícia, llei que regula la normalització lingüística del gallec a Galícia
# Robert Desnos

Robert Desnos (París, 4 de juliol de 1900 - 8 de juny de 1945) va ser un poeta surrealista francès.

## Biografia

Nascut a París, els primers poemes de Desnos es van publicar el 1917 en La Tribune des Jeunes. El 1919 va conèixer el poeta Benjamin Péret, el qual el va introduir en el grup dadaista a París i li va presentar André Breton. Mentre treballava com a columnista del diari Paris-Soir, Desnos es va convertir en un membre actiu del grup surrealista i va desenvolupar un talent especial per a l'escriptura automàtica.
Encara que Breton el va elogiar en el seu Manifest du Surréalisme (1924) dient que era el "profeta del moviment", Desnos va seguir amb el seu treball com a periodista. La seva incredulitat pel surrealisme així com la seva relació amb els polítics comunistes va provocar discrepàncies entre Desnos i Breton. El 1926 va escriure The Night of Loveless Nights, poema líric sobre la solitud, escrit amb un estil clàssic, més semblant al de Baudelaire que al de Breton. Es va enamorar de la cantant Yvonne George, però els seguidors d'Yvonne van fer que es convertís en un amor impossible. Va escriure diversos poemes dedicats a la seva amant, entre aquests la col·lecció La liberté ou l'amour! (1927).
El 1929, Breton va condemnar definitivament Desnos, ja que s'havia unit a la revista Documents de Georges Bataille i havia estat un dels signants d'Un Cadavre, escrit que atacava Breton.
La seva carrera a la ràdio va començar el 1932 amb un espectacle dedicat a Fantomas. Durant aquesta època, es va fer amic de Picasso, Hemingway, Artaud i John Dos Passos, i va publicar diverses crítiques sobre jazz i cinema alhora que augmentava la seva participació en assumptes polítics.
Durant la Segona Guerra Mundial, Desnos va ser un membre actiu de la Resistència francesa publicant sovint sota pseudònim, i va ser detingut per la Gestapo el 22 de febrer de 1944.
Va ser deportat a Auschwitz, Buchenwald, Flossenbürg i finalment a Térézin, a Txecoslovàquia, el 1945. Allà va morir de tifus setmanes abans que el camp fora alliberat. Està enterrat al cementiri de Montparnasse.

## Obres

* Rrose Sélavy (1922-1923)
* Le pélican
* Langage cuit (1923)
* Deuil pour deuil (1924)
* La Liberté ou l'Amour (1927)
* Les Ténèbres (1927)
* Corps et biens (1930)
* Sans cou (1934)
* Fortunes (1942)
* État de veille (1943)
* Le Vin est tiré (1943)
* Contrée (1944)
* Le Bain avec Andromède (1944)
* Chantefables et chantefleurs (1970), pòstuma
* Destinée arbitraire (1975), pòstuma
* Nouvelles-Hébrides et autres textes (1978), pòstuma

## Referències

* ↑ «Robert Desnos».
* ↑ M.-C. Dumas (dir.), Robert Desnos, Les Cahiers de l’Herne, « Chronologie », p. 401
* ↑ Conley, Katharine. Robert Desnos, Surrealism, and the Marvelous in Everyday Life (en anglès). U of Nebraska Press, 2003. ISBN 978-0-8032-1523-8.
* ↑ «the robert desnos gallery of images». [Consulta: 25 gener 2022].
* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.
# Hidroxilborita

L'hidroxilborita és un mineral de la classe dels borats. Rep el seu nom en referència al fet que és l'anàleg mineral amb hidròxid de la fluoborita, amb la qual forma una sèrie de solució sòlida en la qual la substitució gradual de l'hidròxid per fluorur va donant els diferents minerals de la sèrie.

## Característiques

L'hidroxilborita és un borat de fórmula química Mg₃(BO₃)(OH)₃. Cristal·litza en el sistema hexagonal. La seva duresa a l'escala de Mohs és 3,5.
Segons la classificació de Nickel-Strunz, l'hidroxilborita pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliïta, karlita, azoproïta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiïta, hulsita, magnesiohulsita, aluminomagnesiohulsita, fluoborita, shabynita, wightmanita, gaudefroyita, sakhaïta, harkerita, pertsevita-(F), pertsevita-(OH), jacquesdietrichita i painita.

## Formació i jaciments

L'hidroxilborita va ser descoberta al dipòsit de bor Titovskoe, a Tas-Khayakhtakh (República de Sakhà, Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* 1 2 3 «Hydroxylborite» (en anglès). Mindat. [Consulta: 1r juny 2017].
* ↑ «Fluoborite-Hydroxylborite Series» (en anglès). Mindat. [Consulta: 2 juny 2017].
# El Pedrós (Collsuspina)

El Pedrós és un edifici de Collsuspina (Moianès) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa que es troba reguardada aprofitant un desnivell. Presenta dos cossos diferenciats coberts amb teulada a dues vessants amb desaigua a la façana principal. Els elements més remarcables són un portal adovellat i un petit pou. Sembla que la seva nova funcionalitat de residència ha modificat l'antiga entrada.

## Història

El capbreu de 1643 i altres documents citen aquest mas com pertanyent a la jurisdicció del castell de Tona.

## Referències

* 1 2 «El Pedrós». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 març 2019].
# Rampur Raja

Rampur Raja és una petita població del districte d'Etah al tehsil d'Aliganj a Uttar Pradesh a 50 km a l'est d'Etah. és únicament destacable com a residència de Raja Ramachandra Sen, un descendent del darrer raja rathor de Kanauj i desè descendent de Raja Ram Sahai, fundador de la població el 1456, considerat el cap del clan rathors en aquesta regió. El 1881 constava amb una població de 4.670 habitants.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Zed

* Per a altres significats, vegeu «Zed (empresa)».
Zed és un grup de música pop-rock provinent de Christchurch Nova Zelanda compost per Ben Campbell, Nathan King, Adrian Palmer i Andy Lynch. Aquest grup musical va fer el seu debut comercial amb el single Oh! Daisy, seguit de I'm Cold i Glorifilia. El seu quart single Renegade Fighter va aconseguir ésser número 1 a les llistes de Nova Zelanda. Posteriorment, vindrien Come On Down i Drivers Side i el seu primer àlbum Silencer.
Després del primer disc, la formació es va prendre un llarg descans i es va establir a Califòrnia per treballar en el seu segon disc, This Little Empire. El primer single, va ser Starlight que va ser inclòs en la banda sonora de la pel·lícula The Hot Chick i el vídeo-clip, interpretat per l'actriu Samia Doumit, va ser utilitzat com a medi promocional del film i inclòs en els extres del DVD. L'èxit del vídeo-clip va projectar a la formació als EUA. Posteriorment vindrien els singles Hard To Find Her, She Glows i Firefly.

## Discografia
### Àlbums

* Silencer
* This Little Empire

### Senzills

* Oh! Daisy
* I'm Cold
* Glorifilia
* Renegade Fighter
* Come On Down
* Drivers Side
* Starlight
* Hard To Find Her
* Don't Worry Baby
* She Glows
* Firefly

## Enllaços externs

* Zed - Lloc web oficial
Viccionari